 ANEXA REGULAMENT DE ORDINE INTERIOARA AL SERVICIILOR DE PROTECTIE A VICTIMELOR SI REINTEGRARE SOCIALA A INFRACTORILOR TITLUL I DISPOZITII GENERALE Art 1 - Serviciile de protectie a victimelor si reintegrare sociala a infractorilor desfasoara activitatile prevazute de lege în scopul cresterii gradului de securitate sociala prin asistarea si consilierea victimelor infractiunilor, promovarea si punerea în aplicare a alternativelor la detentie, prevenirea infractionalitatii, reducerea riscului de recidiva si reintegrarea în comunitate a persoanelor care au încalcat legea penala Art 2 - În exercitarea atributiilor specifice, personalul serviciilor va respecta urmatoarele principii: a) respectarea legii si a hotarârilor judecatoresti; b) respectarea drepturilor omului, a demnitatii umane si evitarea discriminarii pe orice temei; c) responsabilitatea si impartialitatea; d) eficacitatea în serviciul intereselor generale ale comunitatii; e) eficienta în utilizarea resurselor; f) ierarhia organizatorica si functionala; g) sprijinirea victimelor infractiunilor în depasirea tulburarilor si traumelor psihice cauzate prin savârsirea infractiunilor; h) sprijinirea si încurajarea permanenta a persoanelor supravegheate, asistate si consiliate, în vederea reintegrarii lor în societate si asumarii responsabilitatii propriilor actiuni, prin formarea unei atitudini corecte fata de munca, ordinea de drept si regulile de convietuire sociala Art 3 - (1) Personalul serviciilor locale se compune din: a) consilieri de protectie a victimelor si reintegrare sociala a infractorilor, denumiti în continuare consilieri; b) sefi ai serviciilor de protectie a victimelor si reintegrare sociala a infractorilor, denumiti în continuare sefi serviciu TITLUL II FUNCTIONAREA SERVICIILOR Capitolul I Conducerea serviciilor Art 4 - Conducerea serviciilor este asigurata de sefi serviciu, numiti, în conditiile legii, prin ordin al ministrului justitiei Art 5 - Seful asigura conducerea curenta a activitatii serviciului, scop în care: a) coordoneaza activitatea serviciului, asigurând buna functionare a acestuia; b) ia masuri pentru respectarea programului si folosirea eficienta a timpului de lucru de catre personalul serviciului si pentru manifestarea unui comportament demn si civilizat în raporturile de serviciu; c) urmareste si raspunde de elaborarea corespunzatoare si la termenele stabilite a lucrarilor; d) asigura si verifica respectarea de catre consilieri a legii, a regulamentelor si a obligatiilor statutare; e) întocmesc acte de constatare a abaterilor disciplinare savârsite de consilieri si aplica sanctiunile disciplinare ale mustrarii si avertismentului scris si, dupa caz, sesizeaza directia de specialitate pentru luarea masurilor corespunzatoare; f) evalueaza anual performantele profesionale ale consilierilor; g) colaboreaza cu inspectorii de protectie a victimelor si reintegrare sociala a infractorilor din cadrul directiei de specialitate în efectuarea inspectiilor serviciilor; h) contribuie la promovarea activitatilor serviciului; i) asigura buna colaborare cu organele judiciare, precum si cu colaboratorii serviciului; j) realizeaza estimari bugetare anuale si le transmite autoritatii competente; k) contribuie la pregatirea initiala si continua a personalului din cadrul sistemului de protectie a victimelor si reintegrare sociala a infractorilor; l) contribuie la aplicarea unor modele de management organizational eficient si competitiv, prin sustinerea si motivarea personalului în atingerea obiectivelor; m) reprezinta serviciul în relatiile cu tertii si dezvolta relatii optime de lucru cu colegii si colaboratorii din cadrul organizatiilor si institutiilor partenere; n) desemneaza, cu avizul directorului directiei de specialitate, persoana care îl înlocuieste pe durata absentei legale a acestuia; o) desemneaza consilierii care urmeaza sa îndeplineasca atributii specifice, altele decât cele cu caracter general, cu exceptia celor desemnati direct de directorul directiei de specialitate; p) asigura controlul permanent al modului în care sunt tinute si pastrate lucrarile, dosarele, evidentele si registrele serviciului; q) solutioneaza plângerile si ia masuri pentru solutionarea petitiilor adresate serviciului, când acesta este competent, potrivit legii; r) stabileste si ia masuri pentru afisarea si respectarea programului de lucru si al celui de audiente; s) asigura informarea prompta si acurata a directiei de specialitate si solicita avizul acesteia în cazurile prevazute de lege; t) pune la dispozitia consilierilor, spre informare, toate dispozitiile interne si actele normative care privesc activitatea serviciului, drepturile si obligatiile personalului, având obligatia de a le înmâna, sub semnatura, o copie de pe acestea u) desfasoara alte activitati administrative pe care le presupune postul; v) desfasoara orice alta activitate dispusa de seful ierarhic Art 6 - (1) Seful serviciului se subordoneaza ierarhic directorului directiei de specialitate din Ministerul Justitiei (2) Seful serviciului poate delega, pe categorii de lucrari, unele din atributiile sale consilierilor, conform competentelor profesionale ale acestora Capitolul II Activitatea consilierilor Art 7 - Consilierii desfasoara urmatoarele tipuri de activitati: a) îndeplinesc în mod corespunzator atributiilor stabilite prin lege în sarcina lor; b) elaboreaza în mod corespunzator si la termen lucrarile; c) respecta programul de lucru, manifesta un comportament decent si civilizat în relatiile de serviciu; d) manifesta tact si diplomatie în relatiile de serviciu; e) respecta programul de lucru si de audiente stabilit la nivelul serviciului si al directiei de specialitate; f) îsi perfectioneaza pregatirea profesionala, în conformitate cu legea, atât din perspectiva teoretica, cât si aplicativa; g) îndeplinesc, în limitele functiilor lor, orice alta atributie prevazuta de lege si de regulamente, precum si orice dispozitie legala a sefului serviciului sau, dupa caz, a directorului directiei de specialitate Art 8 - (1) În fiecare serviciu si la nivelul directiei de specialitate exista o persoana responsabila cu relatiile publice care exercita si atributiile specifice activitatii de protectie a victimelor si de reintegrare sociala a infractorilor, prevazute de lege (2) Consilierul responsabil cu relatiile publice desfasoara urmatoarele activitati: a) asigura accesul solicitantilor la informatiile de interes public; b) identifica stirile difuzate în mass-media locala si nationala, care au impact asupra imaginii serviciului sau a personalului si asigura, dupa caz, informarea corecta a opiniei publice sau exprima pozitia serviciului fata de aspectele semnalate; c) redacteaza, cu consultarea persoanei responsabile cu relatiile publice din cadrul directiei de specialitate, materiale de presa sau participa la interviuri, furnizând informatiile supuse liberului acces al publicului, în scopul promovarii imaginii si activitatilor serviciului si în vederea unei informari corecte si complete a opiniei publice; d) întocmeste mapa aparitiilor din presa locala, precum si o lista, actualizata, care cuprinde urmatoarele mentiuni: numele institutiei media, titlul articolului sau stirii; data publicarii; observatii; e) îndeplineste orice alta atributie în domeniu din dispozitia sefului serviciului sau a directorului directiei de specialitate (3) Consilierul responsabil cu relatiile publice din fiecare serviciu reprezinta punctul de vedere al institutiei din care face parte, exercitând aceste atributii în consultare cu persoana care asigura colectarea, prelucrarea si interpretarea datelor statistice si sub coordonarea sefului serviciului si a consilierului responsabil cu relatiile publice din directia de specialitate (4) Toate materialele de presa publicate în presa locala sau nationala se înainteaza de îndata directiei de specialitate Art 9 - (1) În fiecare serviciu si la nivelul directiei de specialitate exista o persoana care asigura colectarea, prelucrarea si interpretarea datelor statistice referitoare la activitatile specifice si categoriile de beneficiari, care exercita si atributiile specifice activitatii de protectie a victimelor si reintegrare sociala a infractorilor, prevazute de lege (2) Consilierul responsabil de colectarea, prelucrarea si interpretarea datelor statistice desfasoara urmatoarele activitati: a) asigura gestionarea, la nivel local, a bazei de date privind persoanele aflate în evidenta serviciului; b) mentine legatura permanenta cu persoana responsabila de colectarea, prelucrarea si interpretarea datelor statistice din directia de specialitate; c) centralizeaza datele statistice referitoare la activitatile serviciului, pe care le transmite directiei de specialitate la termenele fixate de aceasta; d) studiaza dinamica fenomenului infractional si tendintele în domeniu; e) îndeplineste orice alta atributie în domeniu din dispozitia sefului ierarhic (3) Consilierul responsabil de colectarea, prelucrarea si interpretarea datelor statistice exercita aceste atributii sub coordonarea sefului serviciului si a persoanei care asigura colectarea, prelucrarea si interpretarea datelor statistice din directia de specialitate Capitolul III Functionarea serviciilor Art 10 - (1) Programul de lucru al serviciilor este de 8 ore zilnic, timp de 5 zile pe saptamâna (2) Programul de lucru este adus la cunostinta publicului prin afisare într-un loc vizibil la sediul serviciului (3) Personalul serviciilor are dreptul la o pauza de masa de 30 de minute, fara a afecta desfasurarea normala a activitatii Pauza nu se include în durata zilnica normala a timpului de munca Art 11 - (1) Accesul publicului este permis în incinta serviciului, în locurile permise, pe timpul programului de lucru (2) Este interzis accesul altor persoane în birourile serviciului, la alte ore decât cele stabilite, precum si dupa terminarea programului de lucru (3) Programul de lucru si regulile de conduita pe care trebuie sa le respecte persoanele aflate în evidenta serviciului se aduc la cunostinta acestora prin afisare într-un loc vizibil Art 12 - (1) Persoanele interesate depun cererile, actele, plângerile sau solicitarile de informatii la sediul serviciului (2) Înscrierea în registrele prevazute la art 15 a cererilor, actelor, plângerilor se face imediat dupa primirea acestora (3) Cererile, actele, plângerile înregistrate în cadrul serviciului se predau în aceeasi zi sefului serviciului care desemneaza persoana responsabila si dispune asupra termenului si modului de solutionare (4) Repartizarea lucrarilor se va efectua într-o maniera transparenta tinându-se seama de natura, complexitatea si urgenta lucrarii, precum si de necesitatea asigurarii unei dimensionari echilibrate a volumului de activitate raportat la fiecare consilier (5) Lucrarile se solutioneaza în termenul stabilit de seful serviciului sau cel prevazut în cuprinsul acestora; în cazul în care nu sunt prevazute termene, lucrarea se solutioneaza în termenele prevazute în actele normative, fara a depasi 30 de zile de la data înregistrarii acesteia în evidenta serviciului (6) Lucrarea solutionata este semnata de persoana care a întocmit-o si se contrasemneaza de seful serviciului, respectându-se forma oficiala în toate cazurile Art 13 - Expedierea corespondentei se va realiza prin posta, prin fax sau e-mail ori prin orice alt mijloc de comunicare a carui supraveghere poate fi exercitata, astfel încât sa fie asigurat caracterul oficial al acesteia Art 14 - Scoaterea registrelor, documentelor sau a oricarui alt înscris care se afla în pastrarea ori detinerea serviciului este interzisa Capitolul IV Evidenta activitatii serviciilor Art 15 - (1) Pentru evidenta activitatii serviciului se întocmesc si se pastreaza: a) registrul de corespondenta, în care se înregistreaza, în ordinea intrarii si iesirii, întreaga corespondenta, cu exceptia celei înscrise în registrele de la literele b), c), d) În acest registru se vor înscrie urmatoarele mentiuni: numarul si data înregistrarii, emitentul, persoana responsabila, termenul de solutionare, data expedierii, modalitatea expedierii, destinatar, observatii; b) registrul de evidenta a referatelor de evaluare pentru inculpati, precum si a rapoartelor solicitate pentru condamnati/minorii care au comis fapte penale dar nu raspund penal În acest registru se vor consemna urmatoarele mentiuni: numarul si data înregistrarii adresei de solicitare a referatului de evaluare/raportului, numele si prenumele inculpatilor / condamnatilor / minorilor care nu raspund penal, organul judiciar care a solicitat referatul de evaluare / raportul, numarul dosarului penal, termenul de judecata, încadrarea juridica a faptei, consilierul care a întocmit referatul de evaluare, data predarii referatului de evaluare; c) registrul de evidenta a supravegherilor, care cuprinde urmatoarele mentiuni: numarul si data înregistrarii, numele si prenumele persoanelor condamnate, instanta care a pronuntat hotarârea, numarul hotarârii judecatoresti, numarul dosarului penal, infractiunea comisa, durata termenului de încercare, data începerii si a încetarii supravegherii, daca s-a solicitat sau nu acordarea de asistenta si consiliere; d) registrul general de asistenta si consiliere care cuprinde urmatoarele mentiuni: numarul si data înregistrarii, numele si prenumele persoanei, tip persoana asistata sau consiliata, data începerii si a încetarii acordarii de asistenta si consiliere, motivul încetarii, consilierul responsabil de caz; e) lista actualizata a minorilor fata de care s-a dispus masura arestului preventiv; f) registrul de audiente, care cuprinde urmatoarele mentiuni: numele si prenumele persoanei, codul numeric personal, motivul cererii, solutia dispusa, semnatura petentului (2) Registrele prevazute la alineatul (1) lit a) - d) si f) se întocmesc potrivit modelelor cuprinse în anexa la prezentul regulament Art 16 - (1) La sfârsitul fiecarui an, dupa ultima operatiune în fiecare registru, se va întocmi un proces-verbal de încheiere, care va fi semnat de seful serviciului, aplicându-se stampila serviciului (2) În anul urmator, corespondenta se înregistreaza în ordinea intrarii sau iesirii, numerotarea începând de la numarul 1 Capitolul V Solutionarea cererilor sau reclamatiilor personalului Art 17 - Cererile sau reclamatiile personalului se adreseaza sefului ierarhic superior, care este obligat sa raspunda în timp util si în scris Art 18 - (1) Seful serviciului si directorul directiei de specialitate stabilesc programul de audiente (2) Programul de audiente pe care trebuie sa îl respecte personalul serviciilor se aduce la cunostinta prin afisare într-un loc vizibil TITLUL III DISPOZITII FINALE SI TRANZITORII Art 19 - Dispozitiile prezentului regulament vor fi aduse la îndeplinire de Directia de protectie a victimelor si reintegrare sociala a infractorilor din Ministerul Justitiei, de tribunale si de serviciile de protectie a victimelor si reintegrare sociala a infractorilor Art 20 - Seful serviciului are obligatia de a aduce la cunostinta consilierilor din subordine dispozitiile Regulamentului de ordine interioara al serviciilor de protectie a victimelor si reintegrare sociala a infractorilor si de a le înmâna, sub semnatura, o copie de pe acesta Art 21 - Prezentul Regulament de ordine interioara al serviciilor de protectie a victimelor si reintegrare sociala a infractorilor se aproba prin ordin al ministrului justitiei, potrivit art 4 pct II alin (1), art 4 pct V, alin (1) si art 6 alin (4) din Hotarârea Guvernului nr 83/2005 privind organizarea si functionarea Ministerului Justitiei Art 22 - Prezentul regulament de organizare si functionare a serviciilor de protectie a victimelor si reintegrare sociala a infractorilor intra în vigoare pe data aprobarii sale prin ordin al ministrului justitiei 2 